CELEX: 31985D0137
Language: el
Date: 1985-01-29 00:00:00
Title: 85/137/ΕΟΚ: Απόφαση της Επιτροπής της 29ης Ιανουαρίου 1985 σχετικά με την έγκριση του προγράμματος για την ανάπτυξη της γεωργίας στα γαλλικά υπερπόντια διαμερίσματα, σύμφωνα με την οδηγία 81/527/ΕΟΚ του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31985D0137

85/137/ΕΟΚ: Απόφαση της Επιτροπής της 29ης Ιανουαρίου 1985 σχετικά με την έγκριση του προγράμματος για την ανάπτυξη της γεωργίας στα γαλλικά υπερπόντια διαμερίσματα, σύμφωνα με την οδηγία 81/527/ΕΟΚ του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 051 της 21/02/1985 σ. 0040 - 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιανουαρίου 1985  σχετικά με την έγκριση του προγράμματος για την ανάπτυξη της γεωργίας στα γαλλικά υπερπόντια διαμερίσματα, σύμφωνα με την οδηγία 81/527/ΕΟΚ του Συμβουλίου  (Το κείμενο στη γαλλική γλώσσα είναι το μόνο αυθεντικό)  (85/137/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 81/527/ΕΟΚ του Συμβουλίου της 30ής Ιουνίου 1981 σχετικά με την ανάπτυξη της γεωργίας στα γαλλικά υπερπόντια διαμερίσματα (1), και ιδίως το άρθρο 2,  Εκτιμώντας:  ότι η γαλλική κυβέρνηση ανακοίνωσε, στις 10 Οκτωβρίου 1984, μια τροποποίηση του προγράμματος που αφορά την ανάπτυξη της γεωργίας στα υπερπόντια διαμερίσματα, το οποίο εγκρίθηκε με την απόφαση 82/115/ΕΟΚ της Επιτροπής (2), και ότι παρέσχε τα συμπληρωματικά στοιχεία το Νοέμβριο 1984·  ότι η τροποποίηση αυτή που έχει ως αντικείμενο:  - την αναθεώρηση του υπολογισμού των όγκων ορισμένων εργασιών, και ιδίως την αύξηση των εργασιών αγροτικής ηλεκτροδότησης με στόχο την προσαρμογή των υπολογισμών αυτών στις ανάγκες που προέκυψαν,  - τη διευκρίνιση ότι τα μέτρα που προβλέπονται στο αρχικό πρόγραμμα για την ανάπτυξη της κτηνοτροφίας αφορούν επίσης και την εκτροφή προβάτων και αιγοτροφία στη Μαρτινίκα,  ανταποκρίνεται στους στόχους και στους όρους που αναφέρονται στην οδηγία 81/527/ΕΟΚ·  ότι οι προσαρμογές του αρχικού προγράμματος σχετικά με την αγροτική ηλεκτροδότηση άρχισαν να ισχύουν από την 1η Ιανουαρίου 1983·  ότι ζητήθηκε η γνώμη της επιτροπής του FEOGA για τα οικονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γενικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με την ανάπτυξη της γεωργίας στα γαλλικά υπερπόντια διαμερίσματα, η οποία υποβλήθηκε από τη γαλλική κυβέρνηση στις 10 Οκτωβρίου 1984, σύμφωνα με την οδηγία 81/527/ΕΟΚ.  2. Η απόφαση έγκρισης της Επιτροπής της 29ης Ιανουαρίου 1982 αφορά την εκτροφή προβάτων και αιγοτροφία στη Μαρτινίκα, οι οποίες άρχισαν μετά από αυτή την ημερομηνία.  3. Όσον αφορά τις εργασίες αγροτικής ηλεκτροδότησης, η παρούσα απόφαση αρχίζει να ισχύει την 1η Ιανουαρίου 1983.  Άρθρο 2  Η γαλλική κυβέρνηση υποβάλλει, πριν από τις 30 Ιουνίου κάθε έτους, μια έκθεση σχετικά με την εξέλιξη του προγράμματος που θέτει σε εφαρμογή όλα τα προβλεπόμενα μέτρα στα διαμερίσματα τα οποία αφορά η οδηγία 81/527/ΕΟΚ του Συμβουλίου της 30ής Ιουνίου 1981 σχετικά με την ανάπτυξη της γεωργίας στα γαλλικά υπερπόντια διαμερίσματα.  Η έκθεση αυτή, που καταρτίζεται ανά διαμέρισμα, θα πραγματεύεται χωριστά τους εξής συγκεντρωτικούς τίτλους:  1. Συλλογικά αρδευτικά έργα,  2. Βελτίωση της γεωργικής υποδομής,  3. Εγγειβελτιωτικά έργα και διάφορα έργα προστασίας,  4. Αναδάσωση και βελτιώσεις των δασών,  5. Προσανατολισμός της παραγωγής προς την κτηνοτροφία και εργασίες διαφοροποίησης.  Τα δελτία της έκθεσης θα υποβάλλονται σύμφωνα με το πρότυπο που προσαρτάται στο παράρτημα.  Άρθρο 3  Η παρούσα απόφαση απευθύνεται στη Γαλλική Δημοκρατία.  Βρυξέλλες, 29 Ιανουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 20. 7. 1981, σ. 38.  (2) ΕΕ αριθ. L 47 της 19. 2. 1982, σ. 39.   ΠΑΡΑΡΤΗΜΑ  81/527/ΕΟΚ  Διαμέρισμα  Οικονομικό έτος 198.  ΕΚΘΕΣΗ ΓΙΑ ΤΗΝ ΕΞΕΛΙΞΗ ΤΟΥ ΠΡΟΓΡΑΜΜΑΤΟΣ Συγκεντρωτικός τίτλος: ΒΕΛΤΙΩΣΗ ΤΗΣ ΓΕΩΡΓΙΚΗΣ ΥΠΟΔΟΜΗΣ  Υπότιτλος: π.χ. οδοποιΐα  Φυσικά χαρακτηριστικά του έργου:  - αριθμός πραγματοποιηθεισών μονάδων του έργου (1),  - νέα έργα,  - βελτιώσεις,  - πίνακας αποπερατωθεισών εργασιών κατά τη διάρκεια του οικονομικού έτους,  - αριθμός δικαιούχων,  - κατάλογος των υπό εκτέλεση έργων.  Οικονομικά χαρακτηριστικά του έργου:  - εκκαθαρισθείσες δαπάνες κατά τη διάρκεια του οικονομικού έτους,  - σύνολο από την έναρξη εφαρμογής της οδηγίας,  - % εκτέλεσης των προγραμμάτων.  Παρατηρήσεις και σχόλια επί των αποτελεσμάτων:  (1) Μονάδες έργου εκφραζόμενες σε kWs (εγκατεστημένη ηλεκτρική ισχύς), m3/sec για την παροχή ύδατος, αρδευόμενες εκτάσεις που εξυπηρετούνται από το αρδευτικό δίκτυο, αριθμός εκταρίων κατάλληλων για φύτευση κλπ.